31.10.2014 Jurnalul Oficial al Uniunii Europene L 311/23 REGULAMENTUL (UE) NR. 1163/2014 AL BĂNCII CENTRALE EUROPENE din 22 octombrie 2014 privind taxele de supraveghere (BCE/2014/41) CONSILIUL GUVERNATORILOR BĂNCII CENTRALE EUROPENE, având în vedere Regulamentul (UE) nr. 1024/2013 al Consiliului din 15 octombrie 2013 de conferire a unor atribuții specifice Băncii Centrale Europene în ceea ce priveşte politicile legate de supravegherea prudențială a instituțiilor de credit (!), în special articolul 4 alineatul (3) al doilea paragraf, articolul 30 şi articolul 33 alineatul (2) al doilea paragraf, având în vedere consultarea publică și analiza desfășurate în conformitate cu articolul 30 alineatul (2) din Regulamentul (UE) nr. 1024/2013, întrucât: (1) Regulamentul (UE) nr. 1024/2013 instituie un Mecanism unic de supraveghere (MUS) compus din Banca Centrală Europeană (BCE) şi autoritățile naționale competente (ANC). (2)  În temeiul Regulamentului (UE) nr. 1024/2013, BCE este responsabilă cu funcţionarea eficace și coerentă a MUS pentru toate instituțiile de credit, societățile financiare holding și societățile financiare holding mixte din toate statele membre din zona euro, precum şi din statele membre din afara zonei euro care inițiază o cooperare strânsă cu BCE. Regulile și procedurile care guvernează cooperarea dintre BCE și ANC în cadrul MUS şi cu autori- tățile naționale desemnate sunt stabilite în Regulamentul (UE) nr. 468/2014 al Băncii Centrale Europene (BCE/2014/17) (). (3) Articolul 30 din Regulamentul (UE) nr. 1024/2013 prevede perceperea de către BCE a unei taxe anuale de supra- veghere de la instituțiile de credit cu sediul în statele membre participante şi sucursalele înființate într-un stat membru participant de către o instituție de credit cu sediul într-un stat membru neparticipant. Taxele percepute de BCE ar trebui să acopere și să nu depăşească cheltuielile suportate de BCE în legătură cu atribuțiile care îi sunt conferite prin articolele 4-6 din Regulamentul (UE) nr. 1024/2013. (4) Taxa anuală de supraveghere ar trebui să cuprindă o sumă de plătit anual de către toate instituțiile de credit cu sediul în statele membre participante şi sucursalele înființate într-un stat membru participant de către o instituție de credit cu sediul într-un stat membru neparticipant care sunt supravegheate în cadrul MUS. (5)  În cadrul MUS, responsabilitățile de supraveghere ale BCE şi ale fiecărei ANC sunt alocate pe baza caracterului semnificativ al entităților supravegheate. (6)  BCE are competență de supraveghere directă pentru instituțiile de credit semnificative, societățile financiare holding, societățile financiare holding mixte cu sediul în statele membre participante și sucursalele din state membre participante care aparțin instituțiilor de credit semnificative cu sediul în state membre neparticipante. (7) De asemenea, BCE supraveghează funcţionarea MUS, care include toate instituțiile de credit, indiferent dacă sunt semnificative sau mai puţin semnificative. BCE are competență exclusivă în raport cu toate instituțiile de credit cu sediul în statele membre participante pentru autorizarea entităților privind inițierea activității unei instituții de credit, pentru retragerea autorizațiilor şi pentru evaluarea achizițiilor şi cedărilor de participații calificate. (8) ANC sunt responsabile cu supravegherea directă a entităților supravegheate mai puțin semnificative, fără a aduce atingere prerogativei BCE de a exercita supravegherea directă în cazurile specifice în care acest lucru este necesar pentru aplicarea consecventă a standardelor înalte de supraveghere. Atunci când se alocă suma de recuperat prin taxele de supraveghere între categoriile de entități supravegheate semnificative și entități supravegheate mai puțin semnificative, este luată în considerare această partajare a responsabilităților de supraveghere în cadrul MUS, împreună cu cheltuielile aferente suportate de către BCE. () JOL287,29.10.2013, p. 63. () Regulamentul (UE) nr. 468/2014 al Băncii Centrale Europene din 16 aprilie 2014 de instituire a cadrului de cooperare la nivelul Mecanis- mului unic de supraveghere între Banca Centrală Europeană şi autoritățile naţionale competente și cu autoritățile naționale desemnate (Regulamentul-cadru privind MUS) (BCE/2014/17) 0L 141,14.5.2014, p.1).